|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Tel.: +381 21 487 46 02, 487 45 58  ounz@vojvodinа.gov.rs | |
|  | SZÁM: 000229399 2025 09427  001 001 000 001 | KELT: 2025. január 29. | |

A Vajdaság autonóm tartományi alap- és középfokú nevelésre és oktatásra, valamint a diákjólétre vonatkozó programtevékenységek és projektek finanszírozását és társfinanszírozását célzó költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 5. szakasza, valamint a Vajdaság Autonóm Tartomány területén működő középiskolák tanulói utazási költségtérítésének feltételeiről szóló szabályzat (VAT Hivatalos Lapja, 7/2023. és 5/2024. szám) 6. szakaszának 1. bekezdése alapján, figyelemmel a Vajdaság Autonóm Tartomány 2025. évi költségvetéséről szóló tartományi képviselőházi rendeletre (VAT Hivatalos Lapja, 45/23. szám), a tartományi titkár

**PÁLYÁZATOT**

hirdet

**A VAJDASÁG AUTONÓM TARTOMÁNY TERÜLETÉN MŰKÖDŐ KÖZÉPISKOLÁK TANULÓINAK 2025. ÉVI UTAZÁSI KÖLTSÉGTÉRÍTÉSÉRE**

A Titkárság a Pályázatot a Vajdaság Autonóm Tartomány 2025. évi költségvetéséről szóló tartományi képviselőházi rendelettel a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárságnak (a továbbiakban: Titkárság) a Vajdaság Autonóm Tartomány területén működő középiskolák tanulóinak 2025. évi utazási költségtérítésére vonatkozó külön rovatrendjében biztosított **151.000.000,00 dinár** összegre írja ki. Az eszközök rendeltetése azon középiskolás tanulók utazási költségeinek finanszírozása, illetve társfinanszírozása, akik naponta helyközi közlekedéssel utaznak lakhelyükről az iskolába és vissza.

**PÁLYÁZATI FELTÉTELEK**

*1. A pályázók köre*

Az eszközök igénylésére a Vajdaság Autonóm Tartomány területén lévő községek és városok jogosultak.

*2. Az eszközök elosztásának mércéi*

A Vajdaság Autonóm Tartomány területén működő középiskolák tanulói utazási költségtérítésének feltételeiről szóló szabályzat alapján az eszközök elosztásának mércéi a következők:

* a község vagy város területén a lakhelyüktől az iskoláig naponta utazó középiskolás tanulók száma,
* az utazások száma és hossza,
* a szállítási költség összege,
* a Vajdaság Autonóm Tartomány területén lévő község vagy város fejlettségi foka, a Szerb Köztársaság Kormányának jogi aktusában meghatározottak szerint.

**A PÁLYÁZATI KÉRELMEK BENYÚJTÁSÁNAK MÓDJA**

A pályázati kérelmeket (kizárólag a Tartományi Titkárság honlapján közzétett űrlapon kitöltve, a mellékletekkel együtt) papírformában, lezárt borítékban kell megküldeni az alábbi címre:

***POKRAJINSKI SEKRETARIJAT ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE***

***BULEVAR MIHAJLA PUPINA 16,***

***21000 NOVI SAD***

(TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG

MIHAJLO PUPIN SUGÁRÚT 16. SZÁM,

21000 ÚJVIDÉK)  
a pályázat elnevezésének megjelölésével postai úton, vagy személyesen kell átadni a tartományi szervek iktatójában (a fentiekben feltüntetett címen) 9-től 14 óráig.

A teljeskörű pályázati dokumentáció **2025. január 29-től** tölthető le a Titkárság **www.puma.vojvodina.gov.rs** honlapjáról.

*A pályázónak a pályázati űrlaphoz az alábbiakat kell csatolnia:*

* az 1. és 1.a számú mellékleteket – A középiskolás tanulók utazási költségeinek kiszámítására vonatkozó táblázatok,
* a 2. számú mellékletet – A középiskolás tanulók utazási költségtérítésére vonatkozó általános adatokat tartalmazó táblázat,
* a 3. számú mellékletet – A 2024/2025-ös tanév során a község/város területén a helyközi közlekedésben részt vevő középiskolás tanulók jegyzéke,
* a 4. számú mellékletet – A község/város középiskolás tanulóinak utazási költségtérítésére vonatkozó pénzügyi terv a 2025-ös évben szükséges eszközök becslésével.

**A pályázati kérelmek benyújtási határideje 2025. február 28.**

A Titkárság fenntartja a jogot, hogy a pályázótól szükség esetén hiánypótlást, valamint további információkat kérjen, és meghatározza az eszközök odaítéléséhez szükséges feltételek teljesítését.

A késedelmes és hiányos kérelmeket a Titkárság nem bírálja el.

A Pályázat eredményei a Titkárság honlapján kerülnek közzétételre.

**A Pályázattal kapcsolatos további tájékoztatás a Titkárság 021/487 46 02 telefonszámán kapható.**

**Ótott Róbert  
TARTOMÁNYI TITKÁR**